ชื่อสถานที่: อุทยานแห่งชาติเขาสก
ประเภท: สถานที่ท่องเที่ยว
ตำบล: คลองศก
อำเภอ: พนม
จังหวัด: สุราษฎร์ธานี
รหัสไปรษณีย์: 84250
พิกัด: 8.91651, 98.52809
แท็ก: สุราษฎร์ธานี, อุทยานแห่งชาติเขาสก

อุทยานแห่งชาติเขาสก  ดินแดนศูนย์กลางของ “ขุนเขาแห่งป่าฝน” เป็นผืนป่าดิบชื้นผืนใหญ่ที่สุดของภาคใต้ รวมพื้นที่เหนืออ่างเก็บน้ำเขื่อนรัชชประภาแล้วมีพื้นที่ประมาณ 738.74 ตารางกิโลเมตร สภาพภูมิประเทศโดยทั่วไปเป็นภูเขาดินและภูเขาหินปูนสูงสลับซับซ้อน เป็นป่าดงดิบที่สมบูรณ์และเป็นป่าต้นน้ำสำคัญของแม่น้ำตาปี มีความหลากหลายของระบบนิเวศ มีนกที่หายากและใกล้สูญพันธุ์ เช่น นกแต้วแร้วอกเขียว นกแต้วแร้วลาย เป็นต้น ทั้งมีพรรณไม้หายากหลายชนิด บางชนิดเป็นพืชเฉพาะถิ่น ได้แก่ ปาล์มหลังขาว ปาล์มพระราหู และบัวผุด